‏21 נובמבר 2018

**הודעה לעיתונות**

**לראשונה: תוקם קבוצת תמיכה למתמודדות/ים עם ניסיונות להרות באסותא, בשיתוף עמותת פרי חיים**

**מפגש היכרות התקיים בנים ג' (20/11/18) בין הרב שלזינגר - נשיא ארגון "פרי חיים" וזוכה פרס נשיא המדינה, ובין הד"ר טל שביט, מנהל מחלקת הפריה חוץ גופית באסותא רמת החייל, שנכנס לתפקידו לפני כשנה. השניים דנו בהקמת קבוצה משותפת למתן תמיכה לזוגות.**

הד"ר טל שביט נכנס לפני כשנה לתפקידו כמנהל מחלקת הפריה חוץ גופית באסותא רמת החייל. המחלקה מנהלת שיתוף פעולה מתמשך עם "פרי חיים - ארגון בינלאומי לפריון", המעניק לה שירותי השגחה.

**קבוצת תמיכה**

נשים וזוגות המתמודדים עם כישלונות חוזרים בכניסה להיריון או בהולדה, חווים פחדים עמוקים ונושאים עמם טראומה שהיא לעתים טראומה נמשכת. מדובר במצב נפשי המשפיע על כל ההתנהלות בחיים היומיומיים, בזוגיות ואף ביכולת להצליח להרות.

המפגש בין הד"ר טל שביט לרב משה שלזינגר – נשיא "פרי חיים", התקיים על מנת לדון בהמשך מיסוד ההשגחה. בנוסף, שוחחו השניים בהקמת קבוצה משותפת לבית החולים ול"פרי חיים", למתן תמיכה נפשית לזוגות המתמודדים עם הניסיונות להרות. בפגישה סוכם שאסותא יגייס את העובדת הסוציאלית של בית החולים לקבוצה.

הרב שלזינגר, נאבק לצד זוגתו במשך 20 שנים, עד שהשניים הצליחו להביא לעולם תאומים. הרב שלזינגר, שחווה על בשרו את הקשיים שזוגות דתיים וחרדיים חווים בבואם לקבל סיוע, מחשש שיאלצו לבצע פעולות המנוגדות להלכה או בשל פחד מחדירה לפרטיותם - החליט לבצע שינוי ולייעץ למי שמבקשים להפוך להורים. במשך 20 שנים פעל הרב מדירת חדר קטנה, ממנה ייעץ לעשרות אלפי זוגות. בשנת 2006 מוסדה פעילותו בהקמת עמותת "פרי חיים - ארגון בינלאומי לפריון". הרב שלזינגר המשמש כנשיא העמותה, מקיים מאות פגישות ייעוץ מדי שבוע בירושלים, בבני ברק ובמודיעין עילית. במקביל לעבודתו כיועץ רפואי של קופת חולים מכבי ומעבדת 'סייטוביט'. כתודה על פעילותו רבת השנים, קיבל את אות נשיא המדינה.

השירותים שמספק ארגון "פרי חיים" כוללים: ייעוץ רפואי, תמיכה נפשית ורגשית, חלוקת תרופות למעוטי אמצעים ומוקד מידע על טיפולי קופות חולים ומרכזים רפואיים. השירות ניתן בחינם לזוגות וליחידים חילוניים, מסורתיים, דתיים חרדים ולא יהודים - כולם נהנים מניסיונו של שלזינגר בעולם הפוריות, משפע המידע ומשיטות הטיפול, בדרך למטרה הנכספת: היריון נטול סיכונים, בדרך יעילה וקצרה. **פעילות הרב שלזינגר ועמותת פרי חיים, הביאה ללידת כ-60,000 ילודים עד כה.**

**לפרטים נוספים, פריידי פישר, מנכ"ל פרי חיים: 058-7767000**